da id nb da de en da de da da da de da id da nb da de en da de da da da de da da de da en da da da da de da da da da da da da da da da da da da da en da en da da en sv da de en da nb de da eu da da da da da de da da da da de da en nb fr
Se inspirationsoplæg: Hvordan arbejder andre organisationer med ligestilling? - Central Denmark EU Office
Vi arbejder for Midtjylland i Bruxelles
Er I nysgerrige på, hvordan man i andre danske, offentlige organisationer arbejder med ligestillingsdagsordenen? Eller vil I vide mere om Kommissionens krav i forbindelse med at lave ligestillingsplaner? Så se disse to inspirationsoplæg, hvor bl.a. Region Midtjyllands erfaringer bliver præsenteret.
Jakob Just Madsen holder sit inspirationsoplæg
Tilbage i oktober måned holdt Jakob Just Madsen fra DANRO (Danish EU Research Liaison Office) og Anders Kristensen, der er mangfoldighedskonsulent ved Region Midtjylland, oplæg om forskellige aspekter af arbejdet med ligestilling.
Kommissionens krav og en organisations erfaringer
Jakob Just Madsen fokuserede på Kommissionens krav i forbindelse med at lave ligestillingsplaner, mens Anders Kristensen fortalte om, hvad man som organisation får ud af at arbejde med ligestilling.
Begge oplæg kan ses på linket her.
Ønsker du at gå direkte til Anders Kristensens oplæg, så starter det 20 minutter inde i optagelsen.
Oplæg er en hjælp til arbejdet med ligestillingsplaner
Oplæggene skal ses som en god inspiration til, når man som offentlig organisation skal i gang med arbejdet med at lave en ligestillingsplan. Sådan en plan bliver nemlig fra 1. januar 2022 et krav for alle de offentlige organisationer, der ønsker at arbejde med EU’s store rammeprogram for forskning og innovation, Horizon Europe.
Guide gør jeres arbejde med ligestillingsplan lettere
Vi har på CDEU været involveret i at udarbejde en guide til at lette jeres organisations arbejde med at lave en ligestillingsplan. Guiden er, ligesom oplæggene ovenfor, blevet til i tæt samarbejde mellem Uddannelses- og Forskningsministeriet, Kommunernes Landsforening, DANRO (Danish EU Research Liaison Office) de forskellige kontorer i Dacob (sammenslutningen af danske, regionale EU-kontorer i Bruxelles) samt udvalgte kommuner.
Du kan både læse nærmere om baggrunden for det nye krav om ligestillingsplaner og tilgå guiden på linket her.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
Forskning, uddannelse og Aarhus Universitet
+32 478 60 24 70
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu